《沈约宅》
宋代·马之纯

饱观明月双溪水，遍倚清风八咏楼。但见遗踪留婺女，安知故宅在升州。

文章至好虽堪羡，节行全亏亦可羞。看得齐梁相禅际，只宜称隐不称侯。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。